Evelyn Ashford
Store norske leksikon,Sport og spill,Friidrett,Løp
Evelyn Ashford er en amerikansk tidligere friidrettsutøver. Hun spesialiserte seg i sprint og vant fire gull i sommer-OL fra 1984 til 1992. Hun hadde også verdensrekorden på 100 meter.
Idrettskarriere Ashford hadde en uvanlig lang karriere som sprinter. Hun deltok i sitt første OL allerede som 19-åring i 1976 med en god femteplass på 100 meter. I 1980 fikk hun ikke deltatt på grunn av USAs boikott av lekene i Moskva. I 1984 vant hun gullet på 100 meter på hjemmebane i Los Angeles, uten motstand fra sterke øst-tyskere og sovjetere som boikottet lekene. Ashford fulgte opp med sølv på 100 meter i Seoul i 1988. I tillegg løp hun på USAs stafettlag som vant gull på 4x100 meter stafett i tre OL på rad fra 1984 til 1992.Ashford var flaggbærer for USA under åpningsseremonien i OL i 1988. I 1983 satte hun verdensrekord på 100 meter med 10,79 sekunder, en rekord hun forbedret til 10,76 i 1984. Hun hadde rekorden til 1988, da Florence Griffith-Joyner løp på 10,49. Les mer i Store norske leksikon friidrett olympiske mestere i friidrett, kvinner utvikling av verdensrekordene i friidrett